C 347/214
DA
Den Europæiske Unions Tidende
9.9.2022
Torsdag den 10. marts 2022
fælles, standardiseret, EU-dækkende system for kildeskattelettelser ledsaget af en mekanisme til udveksling af information og samarbejde mellem skattemyndigheder; opfordrer i denne forbindelse og som reaktion på de nylige Cum-Ex-afsløringer og OECD/G20's globale skatteaftale Kommissionen til at vurdere de potentielle fordele ved en effektiv minimumssats for kildeskat; opfordrer Kommissionen til i denne henseende at genoptage den blokerede revision af Rådets direktiv 2003/49/EF (9) (direktivet om renter og royalties);
3. påskønner Kommissionens forslag om at modernisere, forenkle og harmonisere momskravene ved hjælp af transaktionsbaseret realtidsindberetning og e-fakturering; bemærker, at en sådan indberetning skal være skatteydervenlig og samtidig give skattemyndighederne mulighed for at danne sig et overblik over de forskellige transaktioner i realtid, hvilket vil lette forebyggelsen og afsløringen af svig og risikable økonomiske aktører; mener, at indberetningskrav og skatteformularer bør harmoniseres på tværs af medlemsstaterne; mener, at anvendelsen af dataminingværktøjet Transaction Network Analysis (TNA) er en af de mulige måder at mindske skattesvig på, og går ind for videreudvikling heraf og udveksling af bedste praksis blandt medlemsstaterne;
4. påpeger, at det bør undgås, at alle skattemæssige foranstaltninger, uanset om de er midlertidige eller ej, forvrider investeringsbeslutninger, og at sådanne foranstaltninger bør fungere som et redskab til at støtte gennemførelsen af Unionens mål som skitseret i artikel 3, stk.
3, i traktaten om Den Europæiske Union, herunder europæiske virksomheders konkurrenceevne; understreger, at indberetningskravene ikke bør føre til en uforholdsmæssig stigning i de administrative udgifter for økonomiske aktører, navnlig SMV'er; bemærker, at der for effektivt at tackle problemet med mistede skatteindtægter kan være behov for data af højere kvalitet og muligvis i større mængder; insisterer på princippet om, at alle data, som skattemyndighederne indsamler fra skatteyderne, i overensstemmelse med skatteyderes rettigheder kun må videregives til medlemsstaterne én gang og skal være beskyttet af den allerstørste sikkerhed og respekt for databeskyttelseslovgivningen; noterer sig data og digitale værktøjers potentiale med hensyn til at bekæmpe bureaukrati og forenkle skatteydernes forskellige forpligtelser, navnlig hvad angår momsangivelser og -oversigter, og noterer sig, at kunstig intelligens (AI) og forskellig software bør anvendes til at maksimere dataanvendelsens effektivitet; udtrykker behovet for at fortsætte bestræbelserne på at øge det administrative samarbejde mellem medlemsstaterne med henblik på at mindske svig og skatteunddragelse; mener, at det er nødvendigt ikke blot at øge mængden, men også at forbedre kvaliteten af de udvekslede data med henblik på at få et mere effektivt system;
5. understreger, at forskellene mellem medlemsstaternes skatteregler udgør en besværlig udfordring, navnlig for SMV'er og nyoprettede virksomheder, der opererer på eller er villige til at begynde at handle på det indre marked, idet de er nødt til at håndtere op til 27 forskellige skattesystemer; mener, at der bør tages behørigt hensyn til de højere efterlevelsesomkostninger, som SMV'er har; understreger, at SMV'er ikke bør blive straffet yderligere af den økonomiske byrde, der er forbundet med, at de opererer under forskellige nationale systemer, og at fordelene ved det indre marked bør være let tilgængelige for dem;
6. understreger, at der i en bæredygtig genopretningsstrategi bør tages højde for de nuværende lave rentesatser og den stigende inflation i hele Unionen; mener, at skattebyrden ikke bør forskydes fra kapitalgevinster til arbejde, sådan som det aktuelt er tilfældet; mener i denne forbindelse, at det store antal mobile arbejdstagere bør nyde større opmærksomhed;
7. gentager, at midlerne fra Next Generation EU spiller en vigtig rolle for den økonomiske genopretning af Unionen, og fremhæver muligheden for at bruge genopretnings- og resiliensfaciliteten til at forfølge finanspolitiske reformer og investeringer, der fører til et retfærdigere, mere bæredygtigt og bedre digitaliseret skattesystem; minder om, at Fiscalisprogrammet for perioden 2021-2027 med et budget på 269 mio.
EUR har til formål at bekæmpe skattesvig og støtter skatteopkrævning til Unionens og medlemsstaternes budgetter ved at hjælpe de nationale skattemyndigheder med at samarbejde bedre om bekæmpelse af skattesvig, skatteunddragelse og aggressiv skatteplanlægning;
8.
noterer sig, at de anslåede indtægtstab som følge af privatpersoners internationale skatteunddragelse i 2016 var på 46 mia.
EUR; bemærker de nuværende forvridninger af det indre marked som følge af skadelig skattepraksis, der udgør skadelig skattekonkurrence; bemærker, at Kommissionen ud over sin handlingsplan også offentliggjorde en meddelelse om god skatteforvaltning i og uden for EU, hvor der var fokus på behovet for reform af EU's adfærdskodeks om
(9)
Rådets direktiv 2003/49/EF af 3. juni 2003 om en fælles ordning for beskatning af renter og royalties, der betales mellem associerede selskaber i forskellige medlemsstater (EUT L 157 af 26.6.2003, s. 49).